

**"2021 жылдың 1 қаңтарына қоршаған ортаға ластаушы заттардың жиынтық шығарындылары бойынша неғұрлым ірі, I санаттағы елу объектінің тізбесін бекіту туралы" Қазақстан Республикасы Үкіметінің 2022 жылғы 1 сәуірдегі № 187 қаулысына өзгерістер енгізу туралы**

Қазақстан Республикасы Үкіметінің 2024 жылғы 27 желтоқсандағы № 1131 қаулысы.

      Қазақстан Республикасының Үкіметі **ҚАУЛЫ ЕТЕДІ**:

      1. "2021 жылдың 1 қаңтарына қоршаған ортаға ластаушы заттардың жиынтық шығарындылары бойынша неғұрлым ірі, I санаттағы елу объектінің тізбесін бекіту туралы" Қазақстан Республикасы Үкіметінің 2022 жылғы 1 сәуірдегі № 187 қаулысына мынадай өзгерістер енгізілсін:

      2-тармақ мынадай редакцияда жазылсын:

      "2. Осы қаулы 2031 жылғы 1 қаңтардан бастап қолданысқа енгізілетін 2021 жылдың 1 қаңтарына қоршаған ортаға ластаушы заттардың жиынтық шығарындылары бойынша неғұрлым ірі, I санаттағы елу объектінің тізбесінің 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19 және 20-жолдарын, жылу электр орталығы бөлігінде реттік нөмірі 32-жолын, жылу электр орталығы бөлігінде реттік нөмірі 40-жолын қоспағанда, 2025 жылғы 1 қаңтардан бастап қолданысқа енгізіледі және ресми жариялануға тиіс.";

      көрсетілген қаулымен бекітілген 2021 жылдың 1 қаңтарына қоршаған ортаға ластаушы заттардың жиынтық шығарындылары бойынша неғұрлым ірі, I санаттағы елу объектінің тізбесінде:

      реттік нөмірі 20-жол мынадай редакцияда жазылсын:

      "

|  |  |  |
| --- | --- | --- |
|
20 |
"Qarmet" акционерлік қоғамы |
"Qarmet" акционерлік қоғамы Болат департаменті және жылу электр орталықтары |

|  |  |
| --- | --- |
|   | "; |

      реттік нөмірі 40-жол мынадай редакцияда жазылсын:

      "

|  |  |  |
| --- | --- | --- |
|
40 |
"Соколов-Сарыбай кен-байыту өндірістік бірлестігі" акционерлік қоғамы |
Рудный алаңы және жылу электр орталығы |

|  |  |
| --- | --- |
|   | ". |

      2. Осы қаулы қол қойылған күнінен бастап қолданысқа енгізіледі және ресми жариялануға тиіс.

|  |  |
| --- | --- |
|
*Қазақстан Республикасының**Премьер-Министрі*
 |
*О. Бектенов*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК